اقامت

اقامت یا  إقامة‎  عربی زبان کا لفظ ہے جس کے معنی ہے کسی چیز کو کھڑا کرنا، درست کرنا۔لسان العرب، المصباح المنیر

اقامت کا لفظ جب کسی ٹھوس چیز کے لیے استعمال کیا جائے تو سیدھا اور درست کرنے کے معنی مراد ہوتے ہیں۔ اور جب کسی ٹھوس چیز کی بجائے معنوی اشیاء کے لیے استعمال کیا جائے تو اس کے معنی پورا پورا حق ادا کر دینے کے ہوتے ہیں۔ یعنی متعلقہ کام پوری توجہ اور کامل اہتمام سے انجام دیا جائے۔فریضہ اقامت دین از مولانا صدر الدین اصلاحی صفحہ 15

شریعت میں اقامت کے لفظ سے دو مفہوم مراد ہوتے ہیں :
 حالت حضر، قیام کرنا۔
 اقامت نماز، نماز کے لیے تیار افراد کو مخصوص الفاظ و انداز میں نماز کی طرف بلانا۔كشاف القناع 1 / 209، وفتح القدير 1 / 178
دور جدید میں بعض اسلامی تحریکات نے اقامت دین کی اصطلاح استعمال کی ہے جو فی الواقع قرآن کریم کی آیت اور حدیث شریف سے ہی ماخوذ ہے۔ ملاحظہ فرمائیں مقالہ اقامت دین۔

 حوالہ جات 

زمرہ:مذہبی اصطلاحات
زمرہ:نماز